**Читалище „Развитие-1885” град Златарица**

**Д О К Л А Д**

**за дейността на читалище „Развитие-1885” град Златарица**

Докладът за дейността на читалището отчита изпълнението на дейностите по Годишната програма за развитие на читалищната дейност, разработена в изпълнение на Чл.26а, ал.2 от ЗНЧ, културния календар, внесените финансови отчети.

Дейността на читалище „Развитие-1885” град Златарица за периода от 01.01.2020 година до настоящият момент се акцентираше върху работата на съставите за любителско- творческа дейност, изградени към читалището още със започването на културния сезон от месец октомври 2019 година, библиотечната дейност и дейността на Градски исторически музей. Читалището е мястото, в което се поддържат живи българските традиции, където пламва и завинаги остава в сърцето ни огънчето на българщината.

Изтеклата 2020 година беше белязана като годината на световната Ковид 19 пандемия,изключително тежка и с непоправими последствия за цялото човечество.Тази трудна година се отрази неблагоприятно и върху дейността на читалището ни.В националната извънредна обстановка бяха дните от 16.март до 13 май и от 16.ноември до 31 декември,когато бяха преустановени всякакви мероприятия и репетиции на самодейните състави.Голяма част от традиционните Международни и Национални фолклорни фестивали отсъстваха от културния календар,а малка част се проведоха онлайн.

 Към читалището функционират читалищна библиотека, Градски исторически музей, Дом-музей „Стефан Попстоянов“ и следните художествени състави за любителско-творческа дейност, които организират и осъществяват културната му дейност:

* Детски танцов състав за народни танци – **12 деца** с ръководител Димитър Иванов от град Г.Оряховица.
* Разход за хонорар**: 330.00 лв.**
* Детски танцов състав – юноши – **10 деца** с Ръководител Димитър Иванов от гр.Г.Оряховица.

 - Разход за хонорар: **330.00 лв.**

* Група за народни песни- **10 жени** с ръководител Атанаска Игнатова от град Горна Оряховица.
* Разход за хонорар**: 165.00 лв**
* Детска група за народни песни „ Златарче” – **12 деца** с ръководител Атанаска Игнатова от гр.Г.Оряховица
* Разход за хонорар: **165.00 лв**
* Пенсионерски хор при клуб „Будители” с ръководител Севдалин Емилов Янков от гр.Елена
* Разход за хонорар : **240.00 лв**

**Библиотечна дейност**

Читалищната библиотека разполага с 23285 библиотечни единици. .

Брой читатели през отчетния период – 170. В библиотеката има изграден кът, където с рисунки и литература се отбелязват различните празници по предварително изготвен културен календар. Организират се и седмици, посветени на бележити автори.

 През 2017 година читалищната библиотека бе регистрирана по закона за обществените библиотеки и е единствена на територията на общината. Цялостната и дейност се регламентира от Закона за обществените библиотеки.

Читалището разполага с пет компютърни конфигурации , лаптоп, два лазерни принтера и интернет връзка.

 Към читалището функционират Градски исторически музей и Дом-музей „Стефан Попстоянов”. За запознаване на населението при честване на годишнини от различни исторически събития уредника на музея изнася беседи.

През месец януари читалището съвместно с общинска администрация организирахме отпразнуването на Йордановден. Като за ритуала «Хвърляне на кръста» във водите на река Бързица беше осигурена почерпка за присъстващите и награден фонд за участниците.

През месец януари от отчетния период читалището организира отпразнуването на Деня на родилната помощ , като осигурихме необходимите материали за представяне на обичая „Измиване ръцете на акушерката“ и почерпка .В програмата взеха участие певческите ни състави.

 През месец февруари всяка година отбелязваме годишнините от гибелта на **Васил Левски** с организиране на рецитали и слово за дейността на Апостола на свободата.

На 1 март отбелязваме деня на мартеницата с тържество – посрещане на **Баба Марта** с децата от детската градина и подготвителната група при СУ.

 За 1-ви март читалищните служители взеха участие и изработиха мартеници с които беше украсена витрината в центъра на града.

Вземаме и дейно участие и в отпразнуването на **3 март** –Националния празник на страната с рецитал и слово от уредника на музея.

На 8-ми март – ден на жената организирахме дамско парти.

През месец април на отчетния период във връзка със Седмица на детската книга и изкуствата за деца и юноши читалището представи илюстрации от любими приказки нарисувани от нашите малки читатели на библиотеката – онлайн.

В културния календар 2020 година бе определена като годината на Иван Вазов.Отбелязват се 170 години от рождението на Патриарха на българската литература.

В чест на писателя и поет Народния театър „Иван Вазов“ провежда инициатива „Препрочитаме Вазов“ ,в която известни личности,граждани,както и деца,споделят любимите си творби.Читалище „Развитие 1885“ се присъедини към тази инициатива онлайн.

 През месец май бяха осигурени финансови средства за подаръци и изпращане на абитуриентите.

На първи юни- ден на детето читалището организира конкурс на детска рисунка на тема „Лято мое“.Всеки участник получи награда.

В чест на 2-ри юни- Ден на Ботев- организиране на поклонение-рецитал по стихове за Ботев и слово за поета- революционер.

На 24 юни отпразнувахме Еньовден (празника на билките).Организирахме фотоконкурс на тема „Златарица – Раят на билките“ Участвахме в организирането на изложба от фотоконкурса и приготвянето на билков чай с който почерпихме всички гости на празника. ДФГ „Златарче“ взеха участие в празничната програма.

През месец юли Детска певческа група „Златарче“взе участие в онлайн конкурс „Евро фолк 2020“ където завоюваха диплом „Лауреат - втора степен“

 През летния период месеците юли и август организирахме в читалището „Ваканция в библиотеката“ под наслов „Открий света на знанието „в библиотеката и лятна занималня.

През месец септември се включихме в организацията на изложба - 15 години Ден на градинарската чорба .

Отбелязване 135 години от Съединението на България .

За откриване на учебната година и за първокласниците бяха закупени подаръци.

Отбелязване 112 години Независима България.

През месец октомври организирахме конкурс за най – добре изработен есенен букет,пано или картина,които бяха изложени на витрината в града.

 През месец ноември по случай 143 години от Руско-турската освободителна война и освобождението на Златарица проведохме честване със слово от уредника на музея и рецитал –посветен на събитието.

През месец декември организирахме изложба на коледни картички .За участниците бяха осигурени награди .

През месец декември организирахме фотоконкурс „Сияйна Коледа“ за най- красива коледна украса на сграда или двор.

От изключително важно значение са условията при които се подготвят и работят читалищните групи.Необходими са средства за всяка една изява на самодейните колективи при читалището. Надяваме се , че и в бъдеще както и до сега ще срещаме разбиране и финансова подкрепа в лицето на Община Златарица.

 Трудностите в днешно време не сломяват духа на читалищното настоятелство и служителите в читалището. С чест и достойнство отстояваме и защитаваме традициите и духовното богатство, което са съградили предците ни.

За бъдещата дейност на читалището през предстоящият културен сезон 2020-2021 година е изготвен културен календар, по който се работи.

Това е отчета на нашето читалище за изминала календарна година. Това са искрите, които отиват в пламъка на огъня, който вече 135 години носи достойно своето име Читалище „Развитие - 1885”. Тук се пази родовата памет, тук са корените, тук е бита и традицията, тук е иновацията, тук идват и хората, защото читалището си извоюва името на авторитетен културен институт, готов да приеме предизвикателствата на новото време , отговорно да се справи със сериозни теми и всичко това с едничката заветна цел – да направим по красив делника и да изпълним със съдържание празника на местната ни общност .

 **Председател:……………..**

 **/Ц.Бранзелова/**